टाइम्स ऑफ इंडिया ने अपना पक्ष रखते हुए बताया है कि उनके अखबार में प्रकाशित सभी लेख पूरी तरह से विश्वसनीय सूत्रों के हवाले से हैं । साथ ही प्रकाशन के सभी नियम कानूनों को ध्यान में रख कर पूरी निष्पक्षता के साथ प्रकाशित किए गए है। जिसमें कैग रिपोर्ट के तथ्यों के साथ-साथ बीएसईएस कंपनी के पक्ष को भी रखते हुए बैलेंस रिपोर्टिंग की गई है और कंपनी को किसी भी तरह से बदनाम करने की किसी तरह से साजिश नहीं की गई है। गौर करने वाली बात तो यह है कि मानहानि के नाम पर मुआवज़े की इतनी बड़ी रकम की मांग करना हर्जाना वसूलने से ज्यादा मीडिया को धमकाने-डराने की कोशिश दिखलाई देती है।